b"\n_START_ARTICLE_\nArxip\xc3\xa8lag de Chilo\xc3\xa9\n_START_SECTION_\nGeografia\n_START_PARAGRAPH_\nLa prov\xc3\xadncia de Chilo\xc3\xa9 inclou tot l'arxip\xc3\xa8lag de Chilo\xc3\xa9 excepte el Grup d'illes desertores, a m\xc3\xa9s de l'Illa Guafo. La superf\xc3\xadcie de la prov\xc3\xadncia de Chilo\xc3\xa9 \xc3\xa9s de 9181\xc2\xa0km\xc2\xb2. El centre administratiu de la prov\xc3\xadncia \xc3\xa9s Castro, la seu del bisbat cat\xc3\xb2lic \xc3\xa9s a Ancud. La prov\xc3\xadncia de Chilo\xc3\xa9 \xc3\xa9s part de la Regi\xc3\xb3 de Los Lagos. El centre administratiu de la regi\xc3\xb3 \xc3\xa9s Puerto Montt._NEWLINE_L'illa Gran de Chilo\xc3\xa9 fa 8.394\xc2\xa0km\xc2\xb2 i \xc3\xa9s de bon tros la m\xc3\xa9s grossa de l'arxip\xc3\xa8lag. A l'est de l'illa de Chilo\xc3\xa9 es troba el Mar de Chilo\xc3\xa9 que \xc3\xa9s un mar marginal. Les principals illes de l'arxip\xc3\xa8lag s\xc3\xb3n Quinchao, Lemuy Tranqui i illes Chauques.\n_START_SECTION_\nFlora i Fauna\n_START_PARAGRAPH_\nLa vegetaci\xc3\xb3 original de l'arxip\xc3\xa8lag \xc3\xa9s el Bosc pluj\xc3\xb3s de Vald\xc3\xadvia. Esp\xc3\xa8cies notables d'aquest bosc inclouen l'array\xc3\xa1n (Luma apiculata), roble (Nothofagus dombeyi), quila (Chusquea quila), ruibarbre de Xile (Gunnera chilensis) i l'avellano (Gevuina avellana). L'alerce (Fitzroya cupressoides) i el tep\xc3\xba (Tepualia stipularis) creixen en s\xc3\xb2ls del tipus histosols a les serralades Piuch\xc3\xa9n i Pirulil._NEWLINE_En temps prehisp\xc3\xa0nics ja hi havia agricultura a aquesta zona i va modificar el paisatge a l'est i nord de l'illa de Chilo\xc3\xa9. Algunes plantes natives com Gevuina avellana i Fascicularia bicolor tenen llavors comestibles, i altres com el ruibarbre de Xile les pec\xc3\xadols comestibles. La m\xc3\xa9s notable de les plantes comestibles s\xc3\xb3n les patates._NEWLINE_La fauna nativa inclou molts ocells, alguns end\xc3\xa8mics. Entre els grans mam\xc3\xadfers es troba la guineu de Darwin i el pud\xc3\xba, un petit c\xc3\xa9rvol. Entre els mam\xc3\xadfers marins hi ha el dof\xc3\xad de Commerson i el lle\xc3\xb3 mar\xc3\xad sud-americ\xc3\xa0. Hi ha diverses esp\xc3\xa8cies de cetacis, entre elles el rorqual blau.\n_START_SECTION_\nHist\xc3\xb2ria\n_START_PARAGRAPH_\nL'arxip\xc3\xa8lag de Chilo\xc3\xa9 probablement estava ja poblat des de 12.000 \xe2\x80\x93 11.800 aC. els primers habitants coneguts en temps historics eren de l'\xc3\xa8tnia Chono. M\xc3\xa9s tard arribaren els Huilliche (una branca dels Mapuches).\n_START_SECTION_\nCol\xc3\xb2nia espanyola (1567-1826)\n_START_PARAGRAPH_\nEl 1567 l'illa va ser reclamada per Espanya per Mart\xc3\xadn Ruiz de Gamboa, ell va fer un assentament a Castro el 1567. Despr\xc3\xa9s dels religiosos mercedaris i franciscans, el jesu\xc3\xaftes hi arribaren l'any 1608 i van fundar la primera esgl\xc3\xa9sia a Catro. El 1767 es va suprimir la Companyia de Jes\xc3\xbas (jesu\xc3\xaftes) i des de 1771 els franciscans els van substituir. _NEWLINE_Ancud va ser la nova capital de Chilo\xc3\xa9 el 1767._NEWLINE_El jesu\xc3\xafta Nicol\xc3\xa1s Mascardi travess\xc3\xa0 els Andes a trav\xc3\xa9s del Pas de Vuriloche i establ\xc3\xad unamissi\xc3\xb3 a les ribes del Llac Nahuel Huapi el 1670.\n_START_SECTION_\nRep\xc3\xbablica de Xile (des de 1826)\n_START_PARAGRAPH_\nCharles Darwin visit\xc3\xa0 Chilo\xc3\xa9 durant 1834\xe2\x80\x931835 i va deixar escrits sobre les seves impressions en els seus diaris. _NEWLINE_Chilo\xc3\xa9 va ser un punt de partida per l'expansi\xc3\xb3 territorial xilena cap al sud incloent la Patag\xc3\xb2nia._NEWLINE_El 1982, Castro va tornar a ser la capital provincial._NEWLINE_La prov\xc3\xadncia de Chilo\xc3\xa9 tenia 154.775 habitants l'any 2002, els seus habitants reben el nom de Chilotes._NEWLINE_El salm\xc3\xb3, en aq\xc3\xbcicultura, el turisme, l'agricultura i l'explotaci\xc3\xb3 forestal s\xc3\xb3n les principals activitats econ\xc3\xb2miques."